Den 18-årige er flere gange set på knallert ved Tornhøjcenteret i Aalborg Øst, men det er endnu ikke lykkedes at fange ham. - Han er set flere gange og vi vil meget gerne høre fra folk som har set ham, siger vicepolitikommissær, Bjarne Mæng, Nordjyllands Politi til TV2/NORD. Manden er sigtet for flere tilfælde af grov vold og havde netop fået forlænget en varetægtsfængsling den 9. november, da det lykkedes ham at stikke af fra to betjente. Betjentene havde negligeret chancen for flugt og havde kun givet den 18-årige håndjern på foran kroppen - og det var ikke nok til at holde ham tilbage.

Opsummering:
Nordjyllands Politi leder stadig efter den 18-årige Cenk Firat Kirat, der den 9. november stak af fra Retten i Aalborg.